ไทยพาณิชย์ลุยหนักดึงเอไอให้กู้พนักงาน
ไทยพาณิชย์จับมือ ฮิวแมนิก้า พัฒนาเอไอปล่อยเงินกู้ออนไลน์ถึงมือพนักงานโดยตรง
13 ก.พ. 2562

ไทยพาณิชย์จับมือ ฮิวแมนิก้า พัฒนาเอไอปล่อยเงินกู้ออนไลน์ถึงมือพนักงานโดยตรง
นางสุทธาภา อมรวิวัฒน์ ประธานเจ้าหน้าที่บริหาร บริษัท เอสซีบี อบาคัส เปิดเผยว่า เอสซีบี อบาคัส ร่วมกับ บริษัท ฮิวแมนิก้า ผู้ให้บริการด้าน HR Solution เพื่อพัฒนาแพลตฟอร์มสินเชื่อออนไลน์ที่ใช้ AI ในการประมวลผลเพื่อให้บริการสินเชื่อแก่กลุ่มพนักงานและลูกจ้างของบริษัทที่ใช้บริการของฮิวแมนิก้าโดยเฉพาะ
ทั้งนี้ เอสซีบี อบาคัส ได้พัฒนา AI และ Machine Learning มาใช้ในการวิเคราะห์และพิจารณาสินเชื่อออนไลน์รายแรกในประเทศไทย ได้นำ AI Solution เพื่อให้บริการสินเชื่อแก่กลุ่มพนักงานและลูกจ้างของบริษัทที่ใช้บริการของฮิวแมนิก้า ให้สามารถเข้าถึงบริการสินเชื่อออนไลน์ ได้ตรงกับความต้องการของลูกค้าแต่ละราย พร้อมได้รับการอนุมัติได้ทันที โดย ไม่ต้องยื่นเอกสารรายได้เพิ่มเติ่ม
นายสุนทร เด่นธรรม ประธาน เจ้าหน้าที่บริหาร บริษัท ฮิวแมนิก้า กล่าวว่า ปัญหาที่ทำให้พนักงานของลูกค้าของบริษัทไม่สามารถมีชีวิตได้อย่างมีความสุขคือปัญหาหนี้สินส่วนตัว และการไม่มีเงินออมเพื่อการเกษียณอายุอย่างมีคุณภาพได้ ความร่วมมือกับ เอสซีบี อบาคัสในครั้งนี้ เป็นหนึ่งในโครงการเริ่มต้นเพื่อช่วยแก้ปัญหาดังกล่าว